b'\n_START_ARTICLE_\nAmir Kahar Tun Mustapha\n_START_PARAGRAPH_\nDatuk Amir Kahar Tun Mustapha adalah Ahli Dewan Undangan Negeri (ADUN) Sabah kawasan Banggi.\n_START_SECTION_\nKeluarga\n_START_PARAGRAPH_\nAyahnya Yang Dipertua Negeri Sabah, Tun Datu Mustapha Harun juga Bapa Kemerdekaan Sabah. Ibunya Hawia Panglima Mohd (82 tahun ) meninggal dunia pada 13 Disember 2011 di Penampang.Hawia berasal dari Kampung Pulau Mandidara, Banggi . Ibunya dikebumikan di Putatan,Sabah._NEWLINE_Isterinya Datin Aminah Ambrose.Anak mereka seramai lima orang iaitu Anwar, 28; Arif, 27; Ahmad Shah; Azlan , 24, dan Amira, 16. Anak ketiga mereka, Datu Azlan Amir Kahar mati ditikamdi rumah tunangnya pada Disember 2007 pada usia 21 tahun.Jenazah anaknya dikebumikan di Tanah Perkuburan Islam di Kampung Ulu, Putatan bersebelahan kubur datuknya, Tun Datu Mustapha bin Harun.\n_START_SECTION_\nPolitik\n_START_PARAGRAPH_\nBeliau dilantik sebagai Bendahari kemudian Timbalan Presiden II Pertubuhan Sabah Bajau Bersatu (USBO) yang memperjuangkan nasib orang Bajau,Sabah.\n_START_SECTION_\nPilihan raya\n_START_PARAGRAPH_\nPada 1995 beliau menang bertanding di Marudu. Pada 1999, sekali lagi beliau (BN) menang bertanding di parlimen P146 Marudu menentang Mohd. Zakaria Said (PBS) dan Amatus Bernadus Anjun (STAR). Amir Kahar menang dengan majoriti 2887 undi._NEWLINE_Pada Pilihan raya 2004, beliau (BN) menang di Banggi dengan mendapat 2372 undi dan majoriti 292 undi. Lawannya Mursalim Tanjul (Bebas) 1,980 dan Muslimin Arip (Keadilan) 207 undi.\n_START_SECTION_\nPerbicaraan\n_START_PARAGRAPH_\nMahkamah Tinggi Sabah telah membicarakan kes membabitkan Perlembagaan Persekutuan antara Dato Amir Kahar v Tun Mohd Said Keruak [1995] 1 CLJ 184.'